2018 оны ХНХ-ийн хурлын тэмдэглэл

Хурлыг 2019 оны 04 дүгээр сарын 28-ны өдрийн 13:00 цагт өөрийн байранд хуралдав . 

Оролцсон нь: 
		Н.Соёмбо – ТУЗ-ийн дарга  
		Э.Норовринчин – ТУЗ-ийн гишүүн 
		М.Алтанцэцэг  - ТУЗ-ийн гишүүн 
		Н.Тулга – ТУЗ-ийн гишүүн 
		Х.Анар – ТУЗ-ийн гишүүн 
		Т.Батжаргал -  ТУЗ-ийн гишүүн 
		Ж.Жаргалсайхан – ТУЗ-ийн гишүүн
		Ж.Нямдэлгэр – ТУЗ-ийн гишүүн  
		Н.Хишигсүрэн -   ТУЗ-ийн гишүүн 
		А.Ганцэцэг -  нягтлан бодогч 
		Д.Уртнасан – Компанийн ажилтан 
		Д.Бат-өлзий  - Компанийн ажилтан 
Хурлын ирц 67,63 хувь байгааг компанийн гүйцэтгэх захирал М.Алтанцэцэг танилцуулж  Хувь нийлүүлэгчдийн ээлжит хурлыг эхлүүлэв .
“ Монгео” ХК-ийн хурлын даргад Н.Соёмбо өөрийн нэрээ, хурлын нарийн бичгийн даргад М.Алтанцэцэгийн нэрийг дэвшүүлж нийт оролцогсдын 100 хувийн саналаар дэмжигдэж хурлын дарга болон хурлын нарийн бичгийн дарга нарыг сонгов.     
Хэлэлцсэн нь : 
· Компанийн 2018 оны үйл ажиллагааны болон санхүүгийн жилийн эцсийн тайлангийн талаар ТУЗ-ийн хурлын шийдвэрийг хэлэлцэж батлах,
· Аудиторын дүгнэлт 
· Компанийн ТУЗ-ийн  гишүүдийг сонгох, 
· АМХЭГ-аас зарлагдсан “Геологийн хайгуул хийх “ сонгон шалгаруулалтад идэвхитэй оролцох  , түүнд шаардлагатай төсөв ,төлөвлөгөөг баталж шийдвэр гаргах ,
· Компанийн зэмшлийн ХУД-ийн 12-р хорооны нутаг дэвсгэрт байрлалтай 10,7 га ногоо тариалах зориулалтын газрыг тус компанийн үндсэн үйл ажиллагааг өргөжүүлэх , санхүүгийн тогтвортой байдлыг хангах зорилгоор худалдан борлуулах , удаан хугацаагаар түрээслүүлэх , үндсэн хөрөнгөөс хасах асуудлыг хэлэлцэж шийдвэрлэх , 
· Хүчин төгөлдөр мөрдөгдөж буй хууль дүрэм тогтоол , шийдвэр болон компанийн дүрмээр тогтоосон бусад асуудлыг хэлэлцэж шийдвэрлэх
· Компанийн үйл ажиллагааг идэвхжүүлэн өргөжүүлэх , цаашид бизнес эрхлэхтэйгээр холбоотойгоор их хэмжээний зээл авах , гэрээ хэлцэл байгуулахыг гүйцэтгэх захиралд зөвшөөрөх , 
Хурлын явц : 
Компанийн нягтлан бодогч А.Ганцэцэг 2018 оны санхүү,татварын тайлан хэрхэн тооцогдож гарсныг тодорхой ярилцаж танилцууллаа. Тэрээр 2018 онд : Компанийн 2018 оны жилийн санхүүгийн тайлан баланс хугацаандаа гарлаа.Тайлант хугацаанд компани  /93.404.134 /төгрөгийн орлого олж , / 104.445. 344 / зарлага гарчээ. 
Жилийн эцсийн байдлаар / 11.041.209 / төгрөгийн алдагдалтай байгаа юм . 
Мөн төлөгдөх ёстой татвараас НӨАТ-д /5.049.550 / төгрөгийн өртэй боловч  НДШ ,ХАОАТ , Газрын болон ҮХЭХАТ –ыг татварыг цаг тухайд нь төлж барагдуулан ажиллалаа. 
Энэ тал дээр өмнө жилүүдээс ахиц гарсан нь сайшаалтай хэрэг гэж бодож байна хэмээн танилцуулав . 
Мөн компанийн 2018 жилий эцсийн санхүүгийн тайлан балансдаа  “ Б ЭНД СИ АУДИТ “ ХХКомпаниар баталгаажуулалт хийлгэн нягтлан бодох бүртгэлийн олон улсын стандартад нийцүүлэн нийтээр хүлэн зөвшөөрөгдсөн зарчмын дагуу, бусад хууль тогтоомж дүрэм журмыг үндэслэн үнэн зөв хийж гүйцэтгэсэн байна гэсэн аудиторын дүгнэлт өгчээ. 
Монгео ХК-ийн 2018 оны үйл ажиллагааны тайланг гүйцэтгэх захирал М.Алтанцэцэг хуралд ороцогсдод сонсголоо. 
Компаний өнгөрсөн оны ХНХ-ийн хурал болон ТУЗ-ийн хурлын шийдвэрүүд , СЗХороо , Хөрөнгийн рбиржээс баталсан журам, сануулга, албан шаардлага,  зэргийг үндэслэн үйл ажиллагаагаа явуулсан . 
2018 онд АМХЭГ –аас зарласан сонгон шалгаруулалтад баг бүрдүүлэн тооцоо судалгааг үндэслэн геологийн зөвлөх инженерийн тусламжийг авч оролцсон. 
Тус компани ҮЦТХТ ХХК-тай  үнэт цаас хадгаламжийн болон үнэт цаастай холбогдолтой төлбөр тооцоог барагдуулан ажиллажээ. 
Одоогийн байдлаар компани 8 хүний бүрэлдэхүүнтэй , өөрийн эзэмшлийн үл хөдлөх хөрөнгө болох барилгын  14 өрөөг үйлдвэрлэл үйлчилгээний зориулалтаар аж ахуйн нэгж  болон хувь хүнд түрээслэн орлого олон ажиллаж байна. Сард төвлөрүүлдэг  түрээсийн орлогыг нэмэгдүүлэх, зарцуулалтанд хяналт тавих чиглэлийг баримтлан ажиллалаа гэв. 
Мөн цаашид тавих зориултуудын талаар тодорхой хэллээ . ТУЗ-ийн хурлыг 3 удаа хуралдууж цаг үеийн асуудлыг шийдвэрлэсэн байна. 
Компанийн үндсэн үйл ажиллагаатай холбоотой өмнө онуудад хийж гүйцэтгэсэн төслийн ажлуудын хүрээнд жил бүр АМХЭГ-аас зарлагддаг геологийн хайгуул хийх сонгон шалгаруулалтад манай компани оролцох үндэслэлтэй . 
Ер нь Говь алтай аймагт хийсэн ” Янгирт Улаан 50”  төсөл, мөн Дундговь аймагт гүйцэтгэсэн “Энгэр Шанд “, Дундговь аймагт гүйцэтгэсэн барилгын материалын судалгаа зэрэг төслийн ажлууд байна гэж  ТУЗ-ийн дарга Н.Соёмбо дэлгэрэнгүй ярьж танилцуулав. 
СЗХ-ны 2018 оны 09 дүгээр сарын 06 ны өдрийн 9/3600 тоотын / ХЭ Хурлын материал хянасан тухай / 4-дүгээр заалтыг үндэслэн компаний ТУЗ-ийн гишүүдийг болон  , хараат бус гишүүдийг дахин сонгох шаардлага гарсан байна. 
Иймд  9 хүнийг ТУЗ-д сонгох саналыг оруулж байгаа болно гээд   нэр дэвшигч бүрийг менежер Х.Анар  танилцууллаа.
ХУД-ийн 12 хорооны нутаг дэвсгэрт байрлалтай компанийн эзэмшлийн 10,7 га ногооны зориулалтын  газрыг худалдан борлуулах эсвэл удаан хугацаагаар түрээслэх асуудлыг дахин ярьж байна. Энэ хурлаар шийдвэр гаргуулъя  гэж  нябо А.Ганцэцэг танилцуулав.
“Монгео” ХК бизнес эрхлэхтэйгээр холбогдуулан 2016 оны ХНХ –аар баталсан бизнес төлөвлөгөөг хэрэгжүүлэхээр тохироо бүрдсэн тохиолдолд , их хэмжээний гэрээ хэлцэл хийх ,зээл авах шаардлага гарч болох юм гэж ТУЗ-ийн дарга Н.Соёмбо ярив .
Санал шүүмжлэл :
Н.Соёмбо : Компанийн 2018 оны санхүүгий болон үйл ажиллагааны тайлан , аудиторын дүгнэлт болон хурлаар хэлэлцэх асуудлыг сонсож танилцлаа.
2017 оноос санхүү татварын төлөлт сайжирсан нь бас л нэг ололт. Нэгэнт түрээсийн орлогоор үйл ажиллагаа явуулж байгаа учир түрээслэгч  байгууллага хувь хүнийг нэмэх талдээр арга хэмжээ авч ажиллах хэрэгтэй гэж бодож байна.
Ж.Жаргалсайхан : 2018 оны санхүүгийн мөн үйл ажиллагааны тайлан , холбогдох материал танилцуулгуудыг сонсож мэдлээ. АМХЭГ-аас зарлагдсан сонгон шалгаруулалтад боломжоороо оролцох хэрэгтэй юм байна. Ашигт малтмалын нөөцийн талаархи судалгааг судалж байж сонгон шалгаруулалтанд оролцвол  үр дүн гарах магадлалтай. Үүнийг бодож үзэх нь зүйтэй. 
        ХУД-ийн нутаг дэвсгэрт байх 10,7 га газрын жилийн төлбөрийг тогтмол төлдөг үү ?  төлбөр нь хэд вэ?
М.Алтанцэцэг : ХУД-ийн газрын албанд жил бүр газрын төлбөрийг төлдөг , жилийн төлбөр нь 1,712,000 төгрөг байдаг. 
Н.Тулга : Жилийн санхүүгийн болон үйл ажиллагааны тайлантай танилцлаа. Өнгөрсөн онтой харьцуулж харвал дэвшил байна. Өөр явуулж болох үйл ажиллагааны чиглэлийг судалмаар юм байна. Хэрэгжүүлэх талдээр компанийн ТУЗ-ийн гишүүд оролцож байя. Компанийн тайлангуудыг зөвшөөрч байна. ТУЗ-д нэр дэвшсэн хүмүүсийг дэмжиж байна . 
Н.Соёмбо : Бид жил бүр энэ ХУД-ийн газрын талаар оярилцдаг гарсан шийдвэрийг үндэслэн борлуулах эсвэл түрээслэх ёстой. Гэтэл болохгүй байна уу ?
Х.Анар : Газрыг авья, үзье гэсэн хэд хэдэн хүн жил бүр гардаг эргээд хариу өгдөггүй. Түрээслэх талдээр ч хүмүүс асууж байгаа. Одоогоор шийдээгүй л байна. 
Хурлаас шийдвэр гаргах нь зүйтэй .
Э.Норовринчин : Тайлангууд  ойлгомжтой. Татварын өр багассан үзүүлэлт гарсан нь сайшаалтай хэрэг. 
Цаашдаа хамтарч ажиллах түнш, хөрөнгө оруулалтын талдээр судалгаа хийж үр дүн хайх хэрэгтэй юм байна. Санхүүгийн болон үйл ажиллагааны тайланг зөвшөөрч байна. Хэлэлцэх асуудлын хүрээнд гарах шийдвэрийг хүндэтгэн үзэх болно. ТУЗ-ийн болон хараат бус гишүүнд нэр дэвшигчдийг дэмжиж байна. 
Т.Батжаргал: За, би ХНХ-д оролцож саналаа хэлье гэж бодсон юм . Тайлангуудыг сонсож танилцлаа түрээсийн орлого байдаг юм байна. Объектийн засвар үйлчилгээг сайн хийчихвэл хот газар байна түрээслэгчид олноор олдох байх. Компанийн үндсэн үйл ажиллагааг сэргээх өөр үйл ажиллагаа үүсгэх боломжуудыг ТУЗ-ийн дарга, гишүүдийн оролцоотой хэрэгжүүлж болно. Хурлаас гарах шийдвэрүүдийг дэмжиж байгаагаа хэлье.
М.Алтанцэцэг : Хувьцаа худалдан авах боломжийг судлах хэрэгтэй байна .  Мөн гадны болон дотоодын байгууллагуудтай хамтран ажиллах талдээр судалгаа хийж арга хэмжээ авья. ТУЗ-ийн гишүүд нэр дэвшигчдийг дэмжиж байна . 
Б.Нямдэлгэр : Тайлангуудтай танилцлаа цаашдын үйл ажиллагаанд ялангуяа төсөв , төсөл боловсруулах, хэрэгжүүлэх талдээр мэргэжлийн зөвлөгөө өгч гардан хийж оролцоно. 
Хурлаас гарах тогтоол шийдвэрийг хүндэтгэн үзэж дэмжинэ.
Н.Тулга : Жил бүр зарлагддаг сонгон шалгаруулалт болон геологийн зураглал, ерөнхий эрлийн ажлын тухай тендерт идэвхтэй оролцоход хувьцаа эзэмшигчид, компанийн удирдлага, ТУЗ-ийн гишүүд идэвхтэй оролцох шаардлагатай. 
Хурлаас гарах тогтоол шийдвэрүүдийг дэмжиж байна гэснээр санал шүүмжлэлийг таслав. 
	Шийдвэрлэсэн нь : 
1. 2018 оны Компанийн санхүүгийн болон үйл ажиллагааны тайланг зөвшөөрөхөөр,
2. Аудиторын дүгнэлтийг зөвшөөрөхөөр, 
3. АМХЭГ-аас зарлагдах геологийн хайгуул хийх сонгон шалгаруулалтанд судалгааг үндэслэн оролцохоор,
4. Сонгон шалгаруулалтанд шаардлагатай төсөл, төсөв , төлөвлөгөөг баталж шийдвэр  гаргахаар ,
5. Компанийн эзэмшлийн ХУД-ийн нутаг дэвсгэрт байрлал бүхий 10,7 га газрыг худалдан борлуулах , түрээслэх , үндсэн хөрөнгөөс хасах асуудлыг шийдвэрлэхээр , 
6. Компанийн ТУЗ-ийн гишүүнээр 
1. Н.Соёмбо 
2.  М.Алтанцэцэг 
3. Э.Норовринчин .
4. Н.Тулга 
5. Х.Анар 
6. Б.Нямдэлгэр 
7. Ж.Жаргалсайхан
8. Г.Батжаргал 
9. Н.Хишигсүрэн нарыг тооллогын комисын шийдвэрийг үндэслэн сонгохоор,
7. Компанийн үйл ажиллагааг өргөжүүлэх, бизнес төлөвлөгөөг хэрэгжүүлэхтэй холбоотойгоор их хэмжээний зээл авах, гэрээ хэлцэл байгуулахыг гүйцэтгэх захиралд зөвшөөрөхөөр, 
холбогдох тогтоол шийдвэрүүдийг гаргахаар тус тус шийдвэрлэв. 

[bookmark: _GoBack]Хурлыг 2018 оны 04 дүгээр сарын 28-ны  өдрийн 15:15 минутанд дуусгав. 
     
 

Тэмдэглэл хөтөлсөн ....................................../ Х.Анар  /    

     			Танилцсан :   
				ТУЗ-ийн дарга ........................Н.Соёмбо 
				ТУЗ-ийн гишүүн .......................М.Алтанццэцэг 
				ТУЗ-ийн гишүүн ......................Э.Норовринчин 
				ТУЗ-ийн гишүүн ..............................Н.Тулга  
				ТУЗ-ийн гишүүн ........................Ж.Жаргалсайхан 
				ТУЗ-ийн гишүүн ..............................Т.Батжаргал 
				ТУЗ-ийн гишүүн ...........................Х.Анар 
 				ТУЗ-ийн гишүүн .................Н.Хишигсүрэн 
				Ня бо ............................А.Ганцэцэг
				Компанийн ажилтан .....................Д.Уртнасан 
				Компанийн ажилтан .....................Д.Бат-Өлзий 
  
